Hybridpensjon er en mellomting mellom ytelsespensjon og innskuddspensjon. Innskuddene bedriften betaler er, i likhet med innskuddspensjon, en fastsatt prosentandel av lønn. Forvaltningen kan være felles for alle ansatte med garanti mot negativ avkastning. Det er også som i innskuddspensjon mulig å ha investeringsvalg med mulighet for økt avkastning over tid for medlemmene. Som pensjonist varierer som regel hybridpensjonen med avkastningen som investeringsporteføljen gir. Som i ytelsespensjon og offentlig pensjon tilfaller oppsparte pensjonsmidler dem som er med i pensjonsfellesskapet og ikke familien (som er regelen i innskuddspensjon). Hybridpensjon kan være livsvarig eller opphørende (opphørende fra tidligst 80 år). I hybridpensjon som i innskuddspensjon er det også mulig for arbeidsgiver å tilknytte uførepensjon og etterlattepensjoner, noe som gir deg og din familie ekstra sikkerhet.